text: উস্তাদ  বিলায়েত খাঁ বা পুরো নাম বিলায়েত হুসেন খাঁ (২৮ আগস্ট, ১৯২৮ – ১৩ মার্চ, ২০০৪ ) ছিলেন ভারতীয় শাস্ত্রীয় সঙ্গীতের  বিখ্যাত বাঙালি   সেতার বাদক   তিনি উন্নত হস্তকৌশলের অধিকারী  সেতারবাদক, নতুন সেতারবাজ ও শৈলীর নির্মাতা ও প্রচারক এবং নতুন ধরনের সেতারের আবিষ্কারক।
  
  জন্ম ও প্রারম্ভিক জীবন
  
  বিলায়েত খাঁ'র জন্ম বৃটিশ ভারতের অধুনা বাংলাদেশের ময়মনসিংহ জেলার গৌরীপুরে। পিতা ছিলেন সেতারবাদক উস্তাদ এনায়েত খাঁ। বিলায়েতের দাদু ইমদাদ খানও ছিলেন খ্যাতনামা সঙ্গীতজ্ঞ। তিনি ছোটবেলায় পড়াশোনা করেছেন পিতার কাছে। ১৯৩৮ খ্রিস্টাব্দে পিতার মৃত্যুর পর তিনি শিক্ষা নেন মা বাশিরান বেগম, গায়িকা দিদিমা বান্দে হাসান খান এবং কাকা সুরবাহার বাদশাহ ওয়াহিদ খানের কাছে। দাদু ইমদাদ খান পূর্বে আগ্রার নিকট ইটাওয়া'য় থাকতেন। সেকারণে ইমদাদ খানের সঙ্গীতের পরিবার ইটাওয়া ঘরানা হিসাবে পরিচিত ছিল মোঘল আমলের ষষ্ঠ প্রজন্মের সঙ্গীতকারের প্রতিনিধি হিসাবে। বিলায়েত খাঁ প্রথমদিকে কণ্ঠশিল্পী হতে চেয়েছিলেন,কিন্তু তাঁর মা পারিবারিক সেতার ঘরানার ধারা বজায় রাখতে চেয়েছিলেন।
  
  তথ্যসূত্র 
  
  বিষয়শ্রেণী:১৯২৮-এ জন্ম
  বিষয়শ্রেণী:২০০৪-এ মৃত্যু
  বিষয়শ্রেণী:ভারতে ক্যান্সারে মৃত্যু
  বিষয়শ্রেণী:সেতার বাদক
  বিষয়শ্রেণী:ভারতীয় যন্ত্রসঙ্গীত শিল্পী
  বিষয়শ্রেণী:ভারতীয় সঙ্গীতজ্ঞ
  বিষয়শ্রেণী:ভারতীয় মুসলিম
  বিষয়শ্রেণী:বাঙালি ব্যক্তিত্ব
  বিষয়শ্রেণী:পদ্মভূষণ প্রাপক
  বিষয়শ্রেণী:ময়মনসিংহ জেলার ব্যক্তি
title: বিলায়েত খাঁ